## Educació posa en marxa un espai perquè el professorat compartisca experiències i materials a través del seu blog docent

*** Este projecte dona continuïtat al servici que oferien els blogs de Mestreacasa
* Portaledu Blogs és una ferramenta d’ajuda que facilita la labor docent i de divulgació a la comunitat educativa**

La Conselleria d’Educació, Cultura, Universitats i Ocupació ha posat en marxa Portaledu Blogs, un portal a on el professorat de centres educatius públics de titularitat de la Generalitat Valenciana compartix els seus coneixements, experiències i materials amb la comunitat educativa a través del seu blog docent.

Este projecte dona continuïtat al servici que oferien els blogs de Mestreacasa. D’esta manera, el projecte ha començat amb un pilotatge previ que incloïa la migració dels bloguers actius de Mestreacasa. Després de diversos mesos de pilotatge, en els quals han participat 285 docents, queda obert per a tot el professorat de centres educatius públics de la Generalitat Valenciana.

Per a sol·licitar l’alta del servici, la persona interessada ha d’obrir un tiquet en gvaSAI en la categoria Servicis educatius >Nou tiquet sobre altres servicis o aplicacions educatives > Petició > Portaledu Blogs > Altes.

En el cas de docents que participen en accions formatives de Portaledu Blogs oferides pel CEFIRE, l’alta es realitzarà d’ofici.

Este portal suposa una ferramenta d’ajuda que facilita la labor docent i de divulgació a la comunitat educativa.

Es pot conéixer Portaledu Blogs en este [enllaç](https://portal.edu.gva.es/blogs ).

Fecha: 27/01/2025